Inspirasjon > Bærekraftig innredning > Innhold som tåler å bli gått etter i sømmene
Vem vet egentlig hva som finnes inni en sofa? Når du kjøper en sofa fra Norrgavel kan du være sikker på at den bare består av naturmaterialer. Men vi vil gjerne at du vet nøyaktig hva det er du får, innholdet i våre møbler tåler nemlig å bli gått etter i sømmene. Alle våre sofaer er skånsomme mot miljøet – både i det store perspektivet og når det gjelder innendørsklimaet hjemme hos deg. De rene naturmaterialene gjør at sofaene ikke er brannfarlige. Vi behøver derfor ikke tilsette noen skadelige stoffer.
Sofaen innenfra og ut
Våre sitteputer inneholder flere ulike naturmaterialer som alle ligger adskilt fra hverandre for å øke sofaens livslengde og for å gjøre fremtidig vedlikehold og renovering enklere.
2. Ytterstopning av 30 % revet naturlatex og 70 % sjøfuglfjær
3. Ytterpose i ullfilt
4. Futteral i Oeko-tex-sertifisert bomullsdomestikk
5. Gummitagl (tagl og naturlatex fra gummitrær)
Kjernen består av en komfortfjæring av pocketspring-spiraler, gummitagl og ytterpose i ullfilt. Ytterstopningen er 70% sjøfuglfjær og 30% revet naturlatex. Putefutteralet er av Oeko-tex-sertifisert bomullsdomestikk. Våre sofastammer har rammeverk av furu, gummitagl, ullfilt og Oeko-tex-sertifisert bomullsdomestikk, med bølgefjærer som er oppspent i en ramme og som kalles Nozag.
Holdbare møbeltrekk
Vi velger møbeltrekk som er holdbare både over tid og for miljøet. De fleste er avtagbare for å gjøre stell og vedlikehold enklere. Eksempler på naturmaterialer som Norrgavel gjerne benytter seg av er: ull, lin, bomull, kasjmir og miljøvennlig garvet skinn.
Tekstiler som holder
Alle våre møbeltekstiler er merket slik at du skal vite hvor tålige de er når det gjelder både lys og slitasje. Jo høyere Martindaleverdi desto mer slitasje tåler stoffet, men med riktig stell kan også stoffer med lavere slitestyrke holde i mange år. Et høyt lystålighetstall viser at stoffet beholder sin farge bra når det utsettes for lys.
Nøye utvalgt lær og skinn
Av miljøhensyn benytter vi utelukkende lær og skinn som er garvet uten bruk av krom. Kromgarving er en billigere metoder, men siden krom er en miljøgift så anstrenger vi oss litt mer enn andre. Våre anilinskinn er garvet uten krom og våre saueskinn, storfeskinn og reinsdyrskinn er dessuten vegetabilsk garvet. Saueskinnene kommer fra svenske saueoppdrettere.
Rent innhold
Norrgavel benytter aldri brannhemmende midler, flekkavstøtende midler eller formaldehyd (forhindrer skrukker) hvilket ellers er standard innen møbelbransjen. Vi holder innholdet rent for at ditt innendørsmiljø skal forbli sunt.
Les mer om våre møbeltekstiler her.
Stell pent med sofaen din
Et Norrgavel-møbel trives best når det får pleie. Det eldes med verdighet og blir bare vakrere og vakrere når det stelles pent med. Å ta vare på og vedlikeholde møbelet blir en slags manifestasjon i nærvær som hjelper oss å leve i nuet.
En sofa der naturmaterialer utgjør stopningen krever en viss innsats for at putene skal bibeholde sin form og komfort. Til gjengjeld får du en sofa som holder seg så god som ny i mange år i motsetning til en der putene er fylt med for eksempel kaldskum.
Gjør det gjerne til en vane å puffe til putene hver gang du har sittet i sofaen slik at den får tilbake sin form. Sofaen behøver en ordentlig gjennomgang 3-4 ganger pr måned litt avhengig av hvor mye du bruker den. Da stiller du rygg- og sitteputene på høykant (åpne gjerne glidelåsen på siden) og bank hver pute ordentlig fra alle sider. Vær ikke redd for å ta i skikkelig, se på det som en gratis treningstime! Legg gjerne putene ut (under tak) for lufting et par ganger i året slik at sjøfuglfjærene får tilbake sin spenst og luftighet.